Aka Gündüz

Aka Gündüz (əsl adı Hüseyn Avni, yaxud Enis Avni; ) — Türkiyə yazıçısı. Aka Gündüz 1886-cı ildə hərbçi ailəsində anadan olmuşdur. 1908-ci il "Gənc türklər" inqilabının iştirakçısıdır.

 Yaradıcılığı 
"Dikmen ulduzu" (1928), "Naməlum əsgər" (1930) romanlarının müəllifidir. "Bu torpağın qızları" (1927), "Üç qızın hekayəsi" (1933), "Yaylaq qızı" (1940), " Bir qızın nağılı" (1954) və sair əsərləri qadınların, xüsusilə gənc qızların həyatına həsr edilmişdir. Bəzi romanları əsasında ("Bir sürücünün gizli dəftəri" (1928), "İki süngü arasında" (1929) film çəkilmişdir. Aka Gündüzün yaradıcılığı türk ədəbi dilinin demokratikləşdirilməsində mühüm rol oynamışdır. 

Türkiyə Böyük Millət Məclisinin üzvü olmuşdur (1931-1943).

 Mənbə 
 Azərbaycan Milli Ensiklopediyası, I cild. Bakı, 2009, səh. 230.

Kateqoriya:Türkiyə yazıçıları
Kateqoriya:Ankarada vəfat edənlər
Kateqoriya:Maltaya sürgün olunanlar
Kateqoriya:XX əsr jurnalistləri
Kateqoriya:Türkiyə dramaturqları
Kateqoriya:Türkiyə dramaturqları
Kateqoriya:TBMM IV çağırış deputatları
Kateqoriya:TBMM V çağırış deputatları
Kateqoriya:TBMM VI çağırış deputatları
Kateqoriya:XX əsr dramaturqları